جمهور باشقانی رجب طیب اردوغان تورکیه ایله بوسنی و هرزگوین آراسینداکی علاقه‌لرین مکمل سویه‌ده ایرلیلدیگینی سؤیله‌ییب.
اردوغان بونو سفرده اولدوغو بوسنی و هرزگوین اولوسلار آراسی سارایوو اونیورسیته سینده فخری دوکتور عنوانی‌نین تقدیماتی زامانی دیله گتیریب.
اردوغان اونا تقدیم ائدیلن عنوان اوچون تشککور ائده‌رک دئییب: "بوسنی و هرزگوین شوراسی‌نین صدری بکیر عزت بگوویچ ایله ایکی طرفلی و هئیت‌لار آراسینداکی گؤروش‌لر کئچیردیک. ناظیرلر شوراسی‌نین صدری ایله اؤلکه‌لریمیز آراسینداکی امکداشلیغا دایر لاییحه‌لردن دانیشدیق. گؤروش‌لرده ایقتیصادیات‌دان تحصیله، توریزم‌دن مدنیته بوتون ساحه‌لرده فیکیر موبادیله‌سی آپاریلدی. ایکی اؤلکه آراسین‌داکی علاقه‌لر مکمل سویه‌ده داوام ائدیر.
جمهور باشقانی تورکیه‌ده بوسنی و هرزگوین-دن داها چوخ بوسنیا‌لی، آلبانیانین اها‌لی‌سیندن داها چوخ آلبان اولدوغونو سؤیله‌ییب.
"تورکیه‌نین تقریباً هر شهرینده بالکان‌لاردان، قافقازلاردان، تورکوستان جوغرافیاسین‌دان قارداش‌لاریمیز یاشاییر" دئین اردوغان "بالکان‌لارلا سرحدی بئله اولمایان اؤلکه‌لر تورکیه-نی بالکان‌لاردا عینیله دوشمن قوه کیمی گؤسترمه‌یه جهد ائدیرلر"دئیه قئید ائدیب.
بوسنیا‌لی‌لارلا بیرلیکده صربلر، خوروات‌لار، آلبان‌لار و مقدونیه نیلری ده قوجاقلاماقدا داوام ائده‌جک‌لرینی وورغولایان اردوغان سون دؤورده بو ایستیقامتده چوخ اهمیت‌لی آددیم‌لار آتدیق‌لارینی دئییب.
